“ต่อพงศ์” ยันกสทช. ไร้อำนาจเคาะดีล TRUE-DTAC ทำได้แค่รับทราบ
"ต่อพงศ์ เสลานนท์" ชี้กสทช. ไม่มีอำนาจเคาะดีลควบรวม TRUE-DTAC ทำได้เพียงพิจารณากำหนดเงื่อนไขหรือมาตรการเฉพาะเท่านั้น 
"ต่อพงศ์ เสลานนท์" ชี้กสทช. ไม่มีอำนาจเคาะดีลควบรวม TRUE-DTAC ทำได้เพียงพิจารณากำหนดเงื่อนไขหรือมาตรการเฉพาะเท่านั้น
23 ต.ค. 2565

ผู้สื่อข่าวรายงานว่า จากกรณี เมื่อวันที่ 20 ต.ค. 65 ที่ประชุม กสทช.มีมติ 3 ต่อ 2 เสียงรับทราบการควบรวมกิจการระหว่าง บริษัท ทรู คอร์ปอเรชั่น จํากัด (มหาชน) หรือ TRUE และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC แบบมีเงื่อนไข โดยมีการกำหนดมาตรการเยียวยาผลกระทบที่จะเกิดขึ้น
สำหรับกรรมการกสทช. 2 เสียง ที่ลงมติเห็นชอบ กรณีดังกล่าว ประกอบด้วย นพ.สรณ บุญใบชัยพฤกษ์ ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และ นายต่อพงศ์ เสลานนท์ กสทช. ด้านการส่งเสริมสิทธิและเสรีภาพของประชาชน
ส่วน กสทช. 2 เสียง ที่ไม่เห็นชอบ ประกอบด้วย นายศุภัช ศุภชลาศัย และ นางพิรงรอง รามสูต ขณะที่ พล.อ.ท.ดร.ธนพันธุ์ หร่ายเจริญ กสทช. งดออกเสียง
ทั้งนี้เนื่องจากการลงมติที่ประชุมมีคะแนนเสียงเท่ากัน ดังนั้น ประธานที่ประชุมฯ ได้ใช้อำนาจตามข้อ 41 ของระเบียบ กสทช. ว่าด้วยข้อบังคับการประชุม กสทช. พ.ศ.2555 ออกเสียงเพิ่มขึ้นอีกหนึ่งเสียงเป็นเสียงชี้ขาด
โดยวานนี้ (22 ต.ค.) นายต่อพงศ์ เสลานนท์ กสทช. ได้ออกเอกสารชี้แจงประกอบการลงมติเห็นชอบต่อกรณีการควบรวมกิจการ TRUE และ DTAC 


